เมื่อก่อนเคยพาเพื่อนมาดื่มและชมวิวที่ชั้น 4 ของร้านค่ะแต่นี่เป็นครั้งแรกที่ได้มาลองทานอาหาร โชคดีที่ได้โต๊ะด้านนอกด้วยถึงจะไม่ติดริมน้ำแต่ก็ฟินไม่แพ้กันค่ะ
อาหาร: สั่งอาหารไปหลายอย่างมากค่ะ ส่วนใหญ่เป็นเมนู standard ไทยๆ สำหรับเพื่อนฝรั่งค่ะ เช่นต้มข่าไก่ ไก่ผัดเม็ดมะม่วง ยำเนื้อมะเขือเผา หมี่ผัดกุ้งแม่น้ำ ข้าวผัดเขียวหวาน รสชาติดีค่ะ เข้มข้น ไม่ติดหวานจัดแบบทำให้ฝรั่งทานถึงจะไม่เผ็ดจัดจ้านก็เถอะ วัตถุดิบที่ร้านใช้ก็ดีค่ะ ราคาก็พอสมควร ไม่สูงเกินไป
บริการ: ดีมากค่ะ เรามีเพื่อนที่ไม่สบาย ขอชาร้อนกับน้ำผึ้งรัวๆ เค้าก็จัดมาให้ไม่ขาด ตอนแรกสั่งชาได้ชาไทยใส่นมแบบร้อนมา ทางร้านก็เปลี่ยนให้ค่ะ
บรรยากาศ: ดีสุดๆ ค่ะ เสียดายที่ครั้งนี้พระปรางค์วัดอรุณกำลังปรับปรุงอยู่ แต่ภาพรวมก็ประทับใจค่ะ คราวหน้าต้องมาอีกแน่นอนค่ะ